Seun (13) se ouers, sussie sterf in ongelukVince is in die intensiewe-sorgeenheid van die Universitas-hospitaal. Foto: Verskaf Botha Viljoen (39), sy vrou Engela (36) en hul agt maande oue babadogtertjie Abi is Vrydagaand dood na ŉ botsing reg van voor naby die Bram Fischer-lughawe. Elize Smit, Engela se suster, het aan Maroela Media gesê die gesin het ŉ oop winkel gaan soek en was op pad na hul huis in Roodewal toe die ongeluk gebeur het. Smit sê Vince het ernstige beserings in die ongeluk opgedoen maar gaan moontlik vandag bygebring word. Hy is sedert die ongeluk onder sterk verdowing. Die ongeluk het op die Viljoen-egpaar se 16de huweliksherdenking plaasgevind. Engela saam met klein Abi. Foto: Verskaf Ao. Zweli Mohobeleli, woordvoerder van die polisie, het intussen bevestig dat die bestuurder van die ander voertuig, ŉ 22-jarige man, in hegtenis geneem is. Volgens Mohobeleli het die man glo onder die invloed van alkohol bestuur. Hy sal na verwagting op 17 Oktober in die hof verskyn. Hy is op waarskuwing vrygelaat. Vince saam met sy pa Botha. Foto: Verskaf